Rose McGowan

She ben-aghteyr as sheerloayreyder Americaanagh ee Rósa Arianna "Rose" McGowan (ruggit er 5 Mean Fouyir 1973). Lurg e chied chloie ayns paart beg 'sy fillym aittys Encino Man (1992), hooar McGowan enney ny s'lhea son e cloie 'sy fillym aittys doo The Doom Generation (1995). Va'n chied phaart mooar eck 'sy fillym atçhim Scream (1996) as ny yei shen va'n ard-phaart cloiet eck ayns ny filmyn Going All the Way (1997), Devil in the Flesh (1998) as Jawbreaker (1999).

Car ny 2000yn, haink enney er McGowan son e paart myr Paige Matthews 'sy straih drama neughooghyssagh Charmed (2001–2006) liorish the WB. Hie ee er oaie cloie 'sy fillym Grindhouse (2007) liorish Robert Rodriguez as Quentin Tarantino. Ren ee cloie 'sy straih chreau jantys Chosen (2014), as chur ee magh e chied albym seyrlann, Planet 9, ayns 2018.

Ayns 2017, ren yn earishlioar Time cur McGowan er enney myr nane jeh ny Silence Breakers ("Brisheyderyn y Tostid"), "Dooinney y Vlein" yn earishlioar, son loayrt er ard mychione solley keintyssagh as tranlaase keintyssagh, kyndagh rish cooishyn oltooan keintyssagh Harvey Weinstein as y ghleashaght Me Too. Ta'n lioar chooinaghtyn Brave skeaylt magh eck as t'ee er chloie ayns straih fillym feanishagh kiare-phaartagh Citizen Rose, y daa jeu ayns 2018.

Kianglaghyn magh



Ronney:Ruggyryn 'sy vlein 1973
Ronney:Feallee vio
Ronney:Feallee ass Eugene, Oregon
Ronney:Feallee ass Seattle
Ronney:Feallee ass Firenze
Ronney:Aghteyryn fillym bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Aghteyryn gamman-feeshan bwoirrin Americaanagh
Ronney:Aghteyryn goo bwoirrin Americaanagh
Ronney:Sheerloayreyderyn Americaanagh er son cairyn LADT
Ronney:Kiaulleyderyn ass Oregon
Ronney:Kiaulleyderyn bwoirrin Americaanagh
Ronney:Sheerloayreyderyn bwoirrin Americaanagh
Ronney:Arragheryn magh Americaanagh dys Meksico